b'\n_START_ARTICLE_\nFREMO\n_START_PARAGRAPH_\nFREMO er en forkortelse for Freundeskreis Europ\xc3\xa4ischer Modellbahner e.V., dvs. en europ\xc3\xa6isk vennekreds for modeljernbaneud\xc3\xb8vere.\n_START_SECTION_\nHistorie og udbredelse\n_START_PARAGRAPH_\nForeningen blev stiftet i 1981 og har i 2014 cirka 1700 medlemmer i 15 europ\xc3\xa6iske lande.\n_START_SECTION_\nForm\xc3\xa5l\n_START_PARAGRAPH_\nForm\xc3\xa5let st\xc3\xa5r i vedt\xc3\xa6gterne i \xc2\xa7 3: \xc2\xabZweck des Vereins ist es, das Modellbahnerhobby, insbesondere dessen kreativit\xc3\xa4ts- und aktivit\xc3\xa4tsbezogenen Aspekt sowie den pers\xc3\xb6nlichen Kontakt unter den Modellbahnern auf \xc3\xbcberregionaler und internationaler Ebene zu f\xc3\xb6rdern.\xc2\xbb[1] dvs. at foreningen vil bidrage til personlig kontakt over gr\xc3\xa6nsene med hensyn til modeljernbanefolk som l\xc3\xa6gger v\xc3\xa6gt p\xc3\xa5 kreativitet og aktivitet. Foreningen henvender sig derfor ikke til den brede del af modeljernbanefolket, men til de enkelte som is\xc3\xa6r l\xc3\xa6gger v\xc3\xa6gt p\xc3\xa5 udvikling af hobbyens kreative aspekter n\xc3\xa5r det g\xc3\xa6lder modellering af virkeligheden i miniature. Man l\xc3\xa6gger ogs\xc3\xa5 v\xc3\xa6gt p\xc3\xa5 at gengive en realistisk k\xc3\xb8rsel af driften, i tr\xc3\xa5d med de respektive landes forbilleder.\n_START_SECTION_\nFREMO-tr\xc3\xa6f\n_START_PARAGRAPH_\nRegionale grupper og enkelte personer arrangerer s\xc3\xa5kaldte FREMO-Tr\xc3\xa6f. Disse FREMO-Tr\xc3\xa6f foreg\xc3\xa5r s\xc3\xa5 vidt muligt i mellemstore sportshaller eller lignende steder hvor gulvet er j\xc3\xa6vnt. Til disse FREMO-Tr\xc3\xa6f medbringer hvert medlem moduler bygget efter en f\xc3\xa6lles standardnorm. P\xc3\xa5 forh\xc3\xa5nd er der lavet en arrangementsplan, som modulerne opstilles efter. Deltager flere lande i et tr\xc3\xa6f, laves der som regel et gr\xc3\xa6nseoverskridende anl\xc3\xa6g. Et tr\xc3\xa6f varer normalt 3-4 dage, og l\xc3\xb8ber som regel over en weekend.\n_START_SECTION_\nFREMO Styring\n_START_PARAGRAPH_\nI FREMO k\xc3\xb8res DCC digital. Dette betyder at alle lokomotiver og togs\xc3\xa6t er udstyret med en digitaldekodere. For at sikre k\xc3\xb8rslen har alle lokomotiver og togs\xc3\xa6t deres eget individuelle nummer. Dette nummer g\xc3\xa6lder kun for dette lokomotiv/togs\xc3\xa6t. Ligeledes er der til hvert enkelt lokomotiv/togs\xc3\xa6t kodet en FREMO h\xc3\xa5ndkontrol som kun kan styre det enkelte lokomotiv/togs\xc3\xa6t.\n_START_SECTION_\nFREMO Drift\n_START_PARAGRAPH_\nN\xc3\xa5r modulerne er opstillet og driftsklar, g\xc3\xa5r FREMO driften i gang . Denne foreg\xc3\xa5r med stationspersonale, rangister og lokof\xc3\xb8rer. P\xc3\xa5 forh\xc3\xa5nd er der lavet en k\xc3\xb8replan der l\xc3\xb8ber over 2-3 timers varighed. Derp\xc3\xa5 begyndes forfra p\xc3\xa5 planen. Typisk kan der afvikles 6-7 k\xc3\xb8rsler pr tr\xc3\xa6f._NEWLINE_For at dette kan lade sig g\xc3\xb8re, benyttes ure der g\xc3\xa5r op til 6 gange hurtigere end normalt. Den normale tidsfaktor er 5 gange hurtigere._NEWLINE_I FREMO driften indg\xc3\xa5r at alle godsvogne k\xc3\xb8rer med vognkort, hvorp\xc3\xa5 der sidder en indstikslomme til fragtkort. Dette fragtkort indeholder data om vognens udgangspunkt og ankomststed. Det er herefter stationspersonalet der s\xc3\xb8rger for ekspedition af disse fragter mellem de enkelte stationer. Disse fragter er aftalt p\xc3\xa5 forh\xc3\xa5nd inden FREMO Driften p\xc3\xa5begyndes._NEWLINE_De enkelte tog k\xc3\xb8res af lokof\xc3\xb8rer som f\xc3\xb8lger toget p\xc3\xa5 hele ruten. P\xc3\xa5 ruten skal lokof\xc3\xb8ren s\xc3\xb8rge for at overholde tider, hastighed og signaler. Der er mellem alle stationer oprettet telefonforbindelse; s\xc3\xa5ledes ringer man til den efterf\xc3\xb8lgende station inden afsendelse af et tog.\n_START_SECTION_\nModulnormer\n_START_PARAGRAPH_\nFREMO Moduler bygges efter en af de f\xc3\xa6lles standardnormer. Disse f\xc3\xa6lles standarder sikrer at alle moduler kan sammens\xc3\xa6ttes vilk\xc3\xa5rligt i st\xc3\xb8rre eller mindre anl\xc3\xa6g. Der findes rigtig mange forskellige endeprofiler i forskellige skalaer til disse "FREMOduler". Dette er med til at sikre at landskabet varierer p\xc3\xa5 de enkelte str\xc3\xa6kninger._NEWLINE_Den mest udbredte standard er H0, som har flere forskellige endemoduler, f.eks. enkeltsporet og dobbeltsporet hoved- eller stats-bane, privatbane (enkeltspor) samt to forskellige smalspor-endemoduler (H0e og H0m) Et lige enkeltsporet-standard modul har bredden 50 cm, mens l\xc3\xa6ngde er valgfri omend det hyppigste af 100 cm. Der bygges b\xc3\xa5de st\xc3\xb8rre og mindre moduler end denne st\xc3\xb8rrelse. Kurvemoduler opbygges p\xc3\xa5 hovedstr\xc3\xa6kninger efter nogle radius m\xc3\xa5l som har minimum anbefalingen p\xc3\xa5 200 cm. Denne anbefaling g\xc3\xb8r at kurvene ser store og naturlige ud. Hvad der laves af landskab er helt op til den enkelte. Tidsperioden for eksempevis H0-Gruppen er i 60\xc2\xb4erne og tidlig efter\xc3\xa5r. Anbefaling for sporkvalitet er Tillig. Disse spor har en flot opbygning og sporskifterne er ligeledes flotte og meget lig de originale.\n_START_SECTION_\nFREMO i Danmark\n_START_PARAGRAPH_\nDet f\xc3\xb8rste H0-Europa epoke III FREMO Tr\xc3\xa6f i Danmark blev afholdt i 2005 i Kolding ._NEWLINE_I Danmark er der cirka 100 medlemmer af FREMO. Disse Danske FREMO medlemmer er opdelt i 4 hovedgrupper: H0-Europa, H0-FREMOdern, N-Europa og H0-USA._NEWLINE_H0-Europa k\xc3\xb8rer typisk epoke III-IVa, som resten af H0-Europa grupperne i FREMO._NEWLINE_H0-FREMOdern k\xc3\xb8rer fra epoke IVb og fremefter til nutid. Det f\xc3\xb8rste FREMOdern tr\xc3\xa6f i Danmark blev afholdt i 2014.'